Diari Oficial de la Generalitat Valenciana


Sumari del DOGV 93, del 05-02-1983 (1983/802105)

DECRET DE 15 de novembre de 1982, d'aprovació del canvi de denominació del municipi de <<Villarreal de los Infantes>> (Castelló) pel de Vila-real.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1982/11/15/(1)/dof/vci/html**

### Dades del document

Número de DOGV
:   93

Data del DOGV
:   05-02-1983

Secció del DOGV
:   DISPOSICIONS GENERALS

Número del document
:   1983/802105


Data del document
:   15-11-1982

Organisme emissor
:   Conselleria de Governació

Tipus de document
:   Decret

Decret de 15 de novembre de 1982, d'aprovació del canvi de denominació del municipi de "Villarreal de los Infantes" (Castelló) pel de Vila-real.  
VIST l'expedient instruït per l'Ajuntament de «Villarreal de los Infantes» (Castelló) per a l'alteració del nom actual pel de Vila-real, i l'establiment alhora de la cooficialitat de les dues denominacions, en valencià: Vila-real, i en castellà: «Villarreal»,  
RESULTANT: Que l'Ajuntament de «Villarreal de los Infantes», en sessió plenària celebrada amb el quòrum legal el dia 3 d'abril de 1982, va aprovar l'expedient instruït per tal de sol·licitar l'alteració del nom actual en el sentit indicat, a fi d'adequar el nom costellanitzat del municipi a la toponímia valenciana, i establir la cooficialitat de totes dues denominacions.  
RESULTANT: Que a l'expedient ha estat adjuntat un estudi de la Reial Acadèmia de la Història, així com de la Direcció General d'Administració Local (Ministeri d'Administració Territorial) i de la Secretaria d'Estat per a les Comunitats Autònomes, abonant l'alteració del topónim sol·licitada per l'Ajuntament.  
RESULTANT: Que fou demanat l'informe a què fa referència l'article 2.n del Reial Decret 695/1979, de 13 de febrer, de l'Excma. Diputació Provincial de Castelló i de la Conselleria de Cultura, i que aquestes hi emeteren dictamen favorable.  
RESULTANT: Que en la tramitació d'aquest expedient han estat complerts tots els requisits previstos per les disposicions legals i reglamentàries.  
CONSIDERANT: Que la competència per a conéixer i, si s'escau, aprovar l'alteració de la toponímia sol·licitada és atribuïda al Ple del Consell, en virtut de les disposicions dels articles 1.2.3. del Reial Decret 695/1979, de 13 de febrer, en relació amb l'article 5.2.3. del Decret del Consell, de 2 d'agost de 1979.  
CONSIDERANT: Que l'article 22 de la Llei de Règim Local i el 34 del Reglament de Població i Demarcació Territorial confereixen la possibilitat d'alterar els noms dels municipis als Ajuntaments, mitjançant la instrucció d'expedient i la justificació de les raons que en fonamenten el canvi.  
CONSIDERANT: Que l'article 303, b), de la Llei de Règim Local i l'article 3.er, u, b), de la Llei 40/81, de 28 d'octubre, determinen que per a l'alteració del nom dels municipis cal el vot favorable de les dues terceres parts del nombre de fet, i en qualsevol cas de la majoria absoluta legal, de membres de la Corporació.  
CONSIDERANT: Que l'acord de l'Ajuntament, en Ple celebrat el dia 3 d'abril de 1982, fou adoptat amb el quòrum legalment exigit, i que consten, a més, en l'expedient tramitat per la Conselleria, els informes favorables de l'Excma. Diputació Provincial de Castelló i de la Conselleria de Cultura.  
VISTES les disposicions legals susdites i la resta que són d'aplicació general i pertinent.  
EL PLE DEL CONSELL, en sessió del dia 15 de novembre de 1982, a proposta de la Conselleria d'interior, acordà per unanimitat aprovar el canvi del nom del municit)i de «Villareal de los Infantes», de la província de Castelló, pel nom de Vila-real, i l'establiment, alhora, de la cooficialitat de totes dues denominacions, és a dir, en valencià Vila-real, i en castellà «Villarreal».  
Cosa que fem pública perquè en prengueu coneixement.  
València, a 15 de novembre de 1982.  
El President del Consell,  
ENRIC MONSONIS I DOMINGO   
El Conseller d'interior,   
FELIP GUARDIOLA I SELLES


Còpia Permalink ELI